Tarmskylling

Tarmskylling, også kalt colonhydroterapi, er en form for alternativ behandling.

Hypotesen bak tarmskylling er at menneskets tykktarm har behov for rensing fordi det bygger seg opp avfallsstoffer som er skadelige for tarmen.Det er ingenting som tyder på at detox virker forskning.no Ved å pumpe inn vann i tarmen som deretter spyles ut igjen, skal disse avfallsstoffene fjernes. Det hevdes ofte et bredt spekter av helseeffekter av denne behandlingen, og den markedsføres også som skjønnhetsbehandling.Skjønnhetens apostel DagbladetKritiske til tarmskylling som skjønnhetsbehandling  VG

Teoriene om farlige avfallsstoffer oppsamlet i tarmen har røtter tilbake til egyptisk og gresk kultur, men ble for alvor lansert rundt 1900, og legestanden benyttet metoden hyppig på pasientene.Colonic Irrigation National Council Against Health Fraud I 1919 ble hypotesen forkastet av American Medical Association, og legene sluttet da å anvende metoden.Kritisk til tarmskylling  forskning.no

I 2011 ble det publisert en rapport fra en omfattende studie gjennomført ved Georgetown University ledet av Ranit Mishori. 20 vitenskapelige undersøkelser ble gjennomgått, og det ble konkludert med at tarmskylling ikke hadde noen nevneverdige gunstige helseeffekter, men snarere kunne ha betydelige negative effekter, særlig på utsatte pasientgrupper.R. Mishori, A. Otubu & A. A. Jones, The dangers of colon cleansing, The Journal of Family Practice, august 2011, årgang 60, nr 8

En tarmskylling vil potensielt fjerne deler av tarmens naturlige og nyttige bakterieflora, men vil ikke kunne ødelegge den helt fordi en stor del av bakteriene sitter festet i slimhinnene.Ikke alle har like stor tro på tarmskylling Moss Avis

Generelt frarådes tarmskylling av den norske legestanden og avfeies som humbug.– Forbannet tull at tarmskylling kan hindre kreft TV2Tarmskylling  Lommelegen I USA har flere alternative behandlingssentre blitt dømt etter at pasienter har fått alvorlige skader etter tarmskylling.Dette visste du ikke om tarmskylling bramat.no I 2015 ble den norske legen Dag Schiøth fratatt sin autorisasjon blant annet etter å ha anbefalt tarmskylling til en pasient som led av Crohns sykdom.Lege avfeide kreftsvulst - mistet autorisasjonen Nettavisen

 Referanser 

Kategori:Alternativ behandling
Kategori:Fordøyelsessystemet